ยอดติดเชื้อ “โควิด” ทั่วโลก พุ่งทะลุ 30 ล้านราย อินเดียป่วยรายวันสูงสุด เฉียดแสนคน!
เว็บไซต์ Worldometers อัปเดตตัวเลขผู้ติดเชื้อ “โควิด” ทั่วโลก พุ่งทะลุ 30 ล้านรายแล้ว อินเดียสาหัส ป่วยรายวันสูงสุด เฉียดแสนคน! 
เว็บไซต์ Worldometers อัปเดตตัวเลขผู้ติดเชื้อ “โควิด” ทั่วโลก พุ่งทะลุ 30 ล้านรายแล้ว อินเดียสาหัส ป่วยรายวันสูงสุด เฉียดแสนคน!
17 ก.ย. 2563

Worldometers เว็บไซต์ที่รายงานสถานการณ์การแพร่ระบาดของผู้ติดเชื้อไวรัสโคโรนา 2019 (โควิด-19) ทั่วโลก แบบเรียลไทม์ อัปเดตตัวเลขผู้ติดเชื้อสะสมทั่วโลก ณ วันที่ 17 ก.ย.63 ทะลุ 30 ล้านรายแล้ว โดยจำนวนผู้ติดเชื้อ ณ เวลา 13.49 น. (ประเทศไทย) อยู่ที่ 30,042,776 ราย โดยมีผู้ติดเชื้อเพิ่ม 308,318 ราย เสียชีวิตรวม 945,166 ราย เสียชีวิตเพิ่ม 6,232 ราย รักษาหายแล้ว 21,808,582 ราย
โดยสหรัฐอเมริกา ซึ่งเป็นประเทศที่มีผู้ติดเชื้อโควิด-19 สูงสุดเป็นอันดับแรก มีผู้ป่วยยืนยันสะสม 6,828,301 ราย เพิ่มขึ้น 40,154 ราย เสียชีวิตรวม 201,348 ราย เพิ่มขึ้น 1,151 ราย รักษาหาย 4,119,158 ราย
ขณะที่ อินเดีย ซึ่งมีผู้ติดเชื้อพุ่งสูงเป็นอันดับ 2 ยอดผู้ป่วยยืนยันสะสมล่าสุด อยู่ที่ 5,118,253 ราย เพิ่มขึ้น 97,859 ราย เสียชีวิตรวม 83,230 ราย เพิ่มขึ้น 1,139 ราย รักษาหาย 4,025,079 ราย
อันดับ 3 บราซิล มีผู้ติดเชื้อยืนยันสะสม 4,421,686 ราย เพิ่มขึ้น 37,387 ราย เสียชีวิตรวม 134,174 ราย เพิ่มขึ้น 967 ราย รักษาหาย 3,720,312 ราย
อันดับ 4 รัสเซีย มีผู้ติดเชื้อยืนยันสะสม 1,079,519 เพิ่มขึ้น 5,670 ราย เสียชีวิตรวม 18,917 ราย เพิ่มขึ้น 132 ราย รักษาหาย 890,114 ราย
ส่วนอันดับ 5 เปรู  มีผู้ติดเชื้อยืนยันสะสม 744,400 ราย เพิ่มขึ้น 6,380 ราย เสียชีวิตรวม 31,051 ราย เสียชีวิตเพิ่ม 124 ราย รักษาหาย 587,717 ราย